 Xildhibaan Cabdiqaadir Jirde mar uu ka hadlaayey Doorashadii ayaa yidhi Doorashooyinku markay yimadeen xanaafiir bay ka tagaan, Doorasho kastaa xanaafiir bay ka tagtaa, tii aynu Guddoomiyaheena ku dooranaynay halkay inala martay weynu ogeyn, inagoo 82 nina siday inoo kala qaybisay iyo siday inoo kala shakisiisay iyo siday iskugu keen xoqday waad ogtihin, ta Qaranka dhan ka dhacdayna wey ka dhib badan tahay, khasaare ayaa ka dhashay, dhimasho iyo dhaawac baa yimid,xadhig baa yimid, qolaa tidhi Cabdiraxmaan baa diiday oo Shirkaasna tagi waayey, Dubaa-na u raaci waayey, oo Madaxweynuhu turxaanta ayuu bogsiin lahaa haddii uu Cabdiraxmaan u raaco Dubai, iyo haddii uu ka soo qayb galo caleemo saarkii, turxaantu intaas kuma eeka, kumana dhammaato, talaabadii ugu horeeysay anaga ayaa qaadnay, iyadoo waajibku ahaa inay Xukuumaddu soo qaado, waad ogeydeen ee ALLE ha u naxariistii aaskii la iskugu yimid ee Axmed Yasiin Gabay Xadi, anigaa Madaxweynaha gacanta qabtay, la dhaqaaqay oo u geeyey Musharixii uu codka ka helay, anaga ayaa tanaasulka la nimid, nalooma yeedhin, nalama soo xidhiidhin, anaga ayaa isla weynidayadii dib u liqnay, candhuuftaydii dib u liqnay, u kacnay, oo u tagnay, may midho dhalin, xaggayaga may ahayn, ee xaggaas ayay ahayd waa la garanayaa, cida waajibkaas lahayd waa la garanayaa, markaas waxaan u sheegaya qoladii lahayd Cabdiraxmaan haddii uu Dubai u raaco wax walba wey iska dhamaan lahaayeen, Madaxda Axaabtu Bakoorad la qaato, oo lagu xaragoodo maaha, wax sawir lala galo maaha, haddii wax la weydiinayo si milgo leh, oo sharafi ku jirto, oo karaamo ku jirto in loo weydiiyo weeye, taas caleemo saarka wax inoogu horeeyey maaha, oo Daahir Rayaaleba Madaweynihii uu ka helay uma tagin, kamuuna qayb galin, waxaanu anagu bilawnay maaha, ee wax hore u dhacay ayey ahayd, qasabna maaha in la tago, ee kolba waxay ku xidhan tahay cilaaqaadkiina. 